钦定古今图书集成/理学汇编/学行典/第297卷 > 颜氏家训 > 《平原君传赞》同前
## 钦定古今图书集成/理学汇编/学行典/第297卷 > 颜氏家训 > 《平原君传赞》同前

太史公曰：平原君，翩翩浊世之佳公子也，然未睹大
体。《鄙语》曰：“利令智昏。”平原君贪冯亭邪说，使赵陷长
平兵四十馀万众，邯郸几亡。虞卿料事揣情，为赵画
策，何其工也！及不忍魏齐，卒困于大梁，庸夫且知其
不可，况贤人乎？然虞卿亦穷愁，亦不能著书以自见
于后世云。